
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Επιτροπής για την μετάβαση του υπάρχο- 
ντος Πληροφοριακού Συστήματος του ΝΑΤ στο 
ΕΥΡΩ. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2/54457/0022/25.7.2000 
απόφαση των Υπουργών Οικονομικών και Μεταφο¬ 
ρών & Επικοινωνιών. 2 


ΑΠΟΦΑΣΕΙ Σ 

Αριθ. 2/11451/0022 (1) 

Σύσταση Επιτροπής για την μετάβαση του υπάρχοντος 
Πληροφοριακού Συστήματος του ΝΑΤ στο ΕΥΡΩ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ. 1 του άρθρου 15 του 
Ν.2329/1995 "Ρύθμιση θεμάτων προσωπικού ΑΣ και άλλες 
διατάξεις" (ΦΕΚ172Α'). 

2. Τις διατάξεις της παρ. 3 του άρθρου 22 του Ν. 
2362/1996 "Περί Δημοσίου Λογιστικού κλπ." (ΦΕΚ247 Α'). 

3. Τις διατάξεις του άρθρου 29 Α' του Ν.1558/85 (ΦΕΚ 
137 Α'), όπως αυτό προστέθηκε με το άρθρο 27 του 
Ν.2081/1992 (ΦΕΚ154Α') και αντικαταστάθηκε με το άρ¬ 
θρο 1 του Ν.2469/1997 (ΦΕΚ 38 Α'). 

4. Τις διατάξεις της παρ. 4 του άρθρου 19 του 
Ν.2470/1997 "Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις" 
(ΦΕΚ 40 Α'). 

5. Τα αποσπάσματα πρακτικών α) της 22ης/3.10.2000 
συνεδρίασης ΔΣ/ΝΑΤ κατά την οποία κρίθηκε επιτακτική 
και άμεση η ανάγκη σύστασης επιτροπής για την μετάβα¬ 
ση του υπάρχοντος Πληροφοριακού Συστήματος του 
ΝΑΤ στο ΕΥΡΩ. 

6. Το από 17.1.2001 έγγραφο ΝΑΤ/Γραφ. Προέδρου. 

7. Το γεγονός ότι από τις προτεινόμενες διατάξεις προ- 
καλείται δαπάνη σε βάρος των προϋπολογισμών ΝΑΤ για 


το έτος 2000,2001 και 2002 (Κ.Α. 05289 και 05419) ποσού 
δρχ 57.600.000 συνολικά για την αμοιβή των μελών της 
Επιτροπής. 

8. Την αριθμ. 2/74260/0004/15.10.1999 ΚΥΑ "Περί μετα¬ 
βίβασης εξουσίας στους Γενικούς Γραμματείς των 
Υπουργείων" (ΦΕΚ 1925 Β'), αποφασίζουμε: 

I. Τη σύσταση Επιτροπής στο ΝΑΤ για την μετάβαση του 
υπάρχοντος Πληροφοριακού Συστήματος του ΝΑΤ στο 
ΕΥΡΩ. 

1. Γιατην υλοποίηση του έργου η Επιτροπή θα προβεί: 
α. Στη μετατροπή 12 μηχανογραφικών εφαρμογών του 

ΝΑΤ μεταξύ των οποίων συμπεριλαμβάνονται οιπλέον ση¬ 
μαντικές (Συντάξεις - Ναυτολόγια -Λογιστήριο). 

β. Στις μετατροπές 56 αρχείων με όλα τα κρίσιμα στοι¬ 
χεία του ΝΑΤ με εξαιρετικά μεγάλο έργο. 

γ. Στην προσαρμογή των οθονών για εισαγωγή στοιχεί¬ 
ων των ανωτέρω εφαρμογών. 

δ. Στη μετατροπή 2.182 προγραμμάτων Η/Υ των παρα¬ 
πάνω αναφερομένων εφαρμογών συνολικού μεγέθους 
939.000 γραμμών κώδικα. 

ε. Σε δοκιμές ελέγχου της ορθότητας και της αλληλου¬ 
χίας των διορθωμένων προγραμμάτων (π.χ. σειρά προ¬ 
γραμμάτων εκκαθάρισης ναυτολογίων). 

στ. Σε ελέγχους συμβατότητας μεταξύ των δεδομένων 
που ανταλλάσσουν οι παραπάνω εφαρμογές. 

ζ. Στις μετατροπές των δεδομένων που είναι απαραίτη¬ 
τες για τη συνεργασία του ΝΑΤ με τρίτους π.χ. ΥΕΝ, Τρά¬ 
πεζες, ΕΛΤΑ, ΙΚΑ, Οικονομικές Εφορίες κλπ. 

η. Στην επανασχεδίαση των εντύπων του ΝΑΤ που περι¬ 
λαμβάνουν οικονομικά δεδομένα. 

2. Το έργο θα ολοκληρωθεί σε δώδεκα μήνες απάτη δη¬ 
μοσίευση της παρούσης και θα γίνει σε δύο φάσεις διάρ¬ 
κειας έξι μηνών τη καθεμιά. 

Η κάθε φάση θα καλύπτει: 

α. Τη φάση της μεταβατικής περιόδου που κρίνεται απα¬ 
ραίτητη με την εμφάνιση ΔΡΧ και ΕΥΡΩ. 

β. Την τελική φάση που θα αρχίσει μετά τη λήξη της (α) 
φάσης και θα περιλαμβάνει την μετατροπή των πάντων 
(εφαρμογών) με μοναδική νομισματική βάση το ΕΥΡΩ. 

3. Στην Επιτροπή θα συμμετέχουν: 

α) Ο Προϊστάμενος της Διεύθυνσης Πληροφορικής και 
Νέων τεχνολογιών του ΝΑΤ ως έμμισθος υπεύθυνος του 
έργου της Επιτροπής με εφάπαξ κατά μήνα αποζημίωση 
170.000 δρχ ήτοι: 

α' φάση: 1 X 170.000 X 6 = 1.020.000 δρχ. 
β'φάση: 1 X 170.000X6 = 1.020.000 δρχ. 
β) 10 υπάλληλοι ΝΑΤ Αναλυτές Η/Υ (ΠΕ Πληροφορικής) 
με εφάπαξ κατά μήνα αποζημίωση 170.000 δρχ. ήτοι: 
α' φάση: 10X 170.000X6 = 10.200.000 δρχ. 
β'φάση: 10X170.000X6 = 10.200.000 δρχ. 
γ) 4 υπάλληλοι ΝΑΤ Προγραμματιστές Η/Υ (ΔΕ) με εφά¬ 
παξ κατά μήνα αποζημίωση 140.000 δρχ ήτοι: 
α'φάση: 4Χ 140.000X6 = 3.360.000 δρχ. 
β' φάση: 4 X 140.000 X 6 = 3.360.000 δρχ. 
δ) 4 υπάλληλοι ΝΑΤ Χειριστές Η/Υ (ΔΕ) με εφάπαξ κατά 
μήνα αποζημίωση 130.000 δρχ. ήτοι: 
α' φάση 4 X 130.000 X 6 = 3.120.000 δρχ. 
β' φάση: 4 X 130.000 X 6 = 3.120.000 δρχ. 
ε) Ένας(1) υπάλληλος ΝΑΤ χειριστής κοπτικών μηχανη¬ 
μάτων Η/Υ με εφάπαξ κατά μήνα αποζημίωση 110.000 
δρχ. ήτοι: 

α' φάση: 1 X 110.000 X 6 = 660.000 δρχ. 
β'φάση: 1 X 110.000X6 = 660.000 δρχ. 
στ) 10 υπάλληλοι ΝΑΤ των Κλάδων Διοικητικού Λογιστι¬ 
κού του ΝΑΤ, με εφάπαξ κατά μήνα αποζημίωση 140.000 
δρχ ήτοι: 

α' φάση: 10 X 140.000X6 = 8.400.000 δρχ. 
β'φάση: 10X140.000X6 = 8.400.000 δρχ. 
ζ) 2 ιδιώτες με ειδικότητα Αναλυτή ή Προγραμματιστή 
και ανάλογη εμπειρία, οι οποίοι θα βοηθήσουν στο έργο 
της Επιτροπής με απασχόληση τουλάχιστον 60 ωρών μη- 
νιαίως, με εφάπαξ κατά μήνα αποζημίωση 170.000 δρχ. 
ήτοι: 

α'φάση: 2Χ 170.000X6 = 2.040.000δρχ. 
β'φάση: 2Χ 170.000X6 = 2.040.000 δρχ. 

Η αμοιβή θα καταβάλλεται κατά μήνα με βεβαίωση που 
θα χορηγεί ο υπεύθυνος του έργου. 

Έμμισθος υπεύθυνος του έργου της Επιτροπής ορίζε¬ 
ται ο Προϊστάμενος της Δ/νσης Πληροφορικής και Νέων 
Τεχνολογιών του ΝΑΤ, ο οποίος θα συντονίζει τις επί μέ¬ 
ρους εργασίες και θα ενημερώνει τον Αντιπρόεδρο του 
ΔΣ/ΝΑΤ. 

II. Λειτουργία της Επιτροπής. 

1. Με απόφαση του Προέδρου ή Αντιπροέδρου ΝΑΤ θα 
ορισθούν οι συγκεκριμένοι υπάλληλοι που θα συγκροτή¬ 
σουν την Επιτροπή καθώς και ο χρόνος απασχόλησής 
τους. 

2. Κάθε υπάλληλος δεν μπορεί να συμμετέχει συγχρό¬ 
νως σε παραπάνω από μία Επιτροπή ή Ομάδα Εργασίας. 

3. Άμισθοι υπεύθυνοι του συνολικού έργου της Επιτρο¬ 
πής ορίζονται ο Αντιπρόεδρος του ΔΣ/ΝΑΤ με αναπληρω¬ 


τή τον Γενικό Διευθυντή ΝΑΤ, οι οποίοι και θα ενημερώ¬ 
νουν τον Πρόεδρο και το ΔΣ/ΝΑΤ για την πορεία των ερ¬ 
γασιών ανά μήνα. 

4. Το έργο της Επιτροπής θα πραγματοποιείται εκτός 
ωρών εργασίας, οι δε υπάλληλοι ΝΑΤ δεν θα λάβουν υπε- 
ρωριακή αποζημίωση που έχει εγκριθεί για άλλες εργα¬ 
σίες κατά το χρόνο απασχόλησής τους σε αυτό το έργο 
και σε καμία περίπτωση δεν θα παρεμποδίζεται η τρέχου¬ 
σα εργασία. 

5. Η αμοιβή υπαλλήλων του ΝΑΤ που θα συμμετέχουν 
στην Επιτροπή υπόκειται στον περιορισμό της παρ. 5 του 
άρθρου 19 του Ν. 2470/1997 [σύνολο αμοιβών υπαλλή¬ 
λου από συλλογικά όργανα μέχρι το ήμισυ (50%) των συ¬ 
νολικών μηνιαίων αποδοχών τους]. 

III. Κάλυψη δαπάνης. 

Η δαπάνη για την αμοιβή της Επιτροπής, θα επιβαρύνει 
τις πιστώσεις των Προϋπολογισμών του ΝΑΤ 2000, 2001 
και 2002 με ποσό δρχ. 53.520.000 δρχ. τον ΚΑΕ 05.289 για 
τους υπαλλήλους και 4.080.000 δρχ. τον ΚΑΕ 05.419 για 
τους ιδιώτες αντίστοιχα, στους οποίους υπάρχει σχετική 
πρόβλεψη. 

IV. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 9 Μαρτίου 2001 
Οι Γ ενικοί Γ ραμματείς 

Οικονομικών Εμπορικής Ναυτιλίας 

ΙΩΑΝΝΗΣ ΚΟΥΣΟΥΛΑΚΟΣ ΓΕΩΡΓΙΟΣ Ν. ΧΑΛΒΑΤΖΟΓΛΟΥ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην 2/54457/0022/25.7.2000 απόφαση των Υπουργών 
Οικονομικών και Μεταφορών & Επικοινωνιών "Καθορι¬ 
σμός αποζημίωσης μελών της επιτροπής για τη Διενέρ¬ 
γεια Διεθνούς Ανοικτού διαγωνισμού και αξιολόγησης 
των αποτελεσμάτων του για τη μελέτη και υλοποίηση του 
Ολοκληρωμένου Πληροφοριακού Συστήματος του Ταχυ¬ 
δρομικού Ταμιευτηρίου" που δημοσιεύθηκε στο ΦΕΚ 
998/Β/9.8.2000, στη σελίδα 13528, γίνεται διόρθωση στο 
δεύτερο και τρίτο στίχο της παρ. 10 του προοιμίου της 
απόφασης, από το εσφαλμένο "των πέντε εκατομμυρίων, 
εξακοσίων σαράντα χιλιάδων (5.640.000) δραχμών" στο 
ορθό "των δεκατριών εκατομμυρίων, εξακοσίων τριάντα 
χιλιάδων (13.630.000) δραχμών". 

(Από το Υπουργείο Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




